|  |  |
| --- | --- |
| Numri i lëndës: | 2018:022270 |
| Datë: | 02.12.2019 |
| Numri i dokumentit: | 00687472 |

**P.nr. 363/18**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta si procesmbajtëse, në çështjen penale kundër të pandehurit, S H, për shkak të veprës penale legalizimi i përmbajtjes së rreme te mbetur ne tentativë nga neni 403 par. 2 e lidhur me par. 1 dhe nenin 28 te KPRK-së, e sipas aktakuzës së Prokurorisë Themelore në Pejë, PP/II.nr.821/18 te datës 31.05.2018, pas mbajtjes së shqyrtimit fillestar, me dt. 04.11.2019, në prezencë të Prokurores se shtetit Lumturije Vuçetaj, të pandehurit S H, në të njëjtën ditë mori dhe shpalli publikisht, dhe me dt.02.12.2019, përpiloi këtë:

**A K T GJ Y K I M**

I pandehuri

**S H, i biri i H dhe nënës XH e gjinisë M, i lindur me dt. .. në fsh. S K – I, me vendbanim ne fsh. V K- I, identifikohet në bazë të lnj.nr. personal ..., i paarsimuar, me profesion bujk, i martuar, baba i pese fëmijëve, i gjendjes së dobët ekonomike, me nr. tel..., shqiptar, shtetas i R. së Kosovës, mbrohet në liri.**

**ËSHTË FAJTOR**

**Sepse,**

* Me dt. 15.02.2018, pranë departamentit për familje te dëshmorëve , invalidëve te luftës dhe viktimave civile ne kuadër te MPMS- së zyra ne Pejë tenton ta ve ne lajthim organin ne fjale qe një dokument publik te vërtet një çështje te pavërtetë te parapare për te shërbyer si prove ne çështje ligjore ne atë mënyrë qe i pandehuri prezanton dokumentet dhe atë certifikatën me nr. L4/9738 te dt. 26.04.2016 si dhe vërtetimin me nr. 44138/2018 i dt.05.02.2018 dokumentet këto të falsifikuar me qellim qe te përfitoj nga paga e pensionit te veteranit luftëtar te UÇK-së,

-me çka ka kryer vepër penale legalizimi i përmbajtjes se rreme te mbetur ne tentativë nga neni 403 par. 2 lidhue me par 1 e lidhur me nenin 28 të KPRK-së.

Andaj, gjykata konform nenit 7, 41, 49,50, 51,52, 62,70, 73, 74, 75 par.1, nën par. 1.3, neni 403 par.2 lidhur me par2 lidhur me nenin 28 të KPRK-së dhe nenin 365 të KPP-së, të pandehurin:

**E GJ Y K O N**

* **Me DËNIM ME KUSHT** duke ia shqiptuar **dënimin me burgim** në kohëzgjatje prej **6 (gjashtë) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.
* I pandehuri obligohet që në emër paushallit gjyqësor, të paguaj shumën prej 20 € (njëzetë) euro, dhe në emër të programit për kompensimin e viktimave të krimit shumen prej 30 (tridhjetë) euro të gjitha këto në afat prej 15 ditësh, pasi që aktgjykimi të merr formën e prerë.

Konform nenit 62 par.2 nenpar 2.8 te KPRK-së dhe nenit 70 te KPRK-së të pandehurit i shqipton dënimin plotësues- **PUBLIKIMI I AKTGJYKIMIT**.

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP/II.nr.821/18 te datës 31.05.2018, kundër të pandehurit S H, për shkak të veprës penale falsifikimi i dokumentit nga neni 398 par. 1 të KPRK-së dhe veprës penale legalizimi i përmbajtjes se rreme te mbetur ne tentativë nga neni 403 par. 2 e lidhur me nenin 28 të KPRK-së.

Konform nenit 245 të KPP-së me dt. 04.11.2019, është mbajtur seanca e shqyrtimit fillestar, prezentë kane qene prokurorja e shtetit dhe i pandehuri.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaroi se i ka kuptuar këto të drejta dhe ka shtuar se për mbrojtës nuk ka nevojë.

Para leximit te aktakuzës Prokurorja e Shtetit u tërhoq nga ndjekja penale për shkak të veprës penale falsifikimi i dokumentit nga neni 398 par. 1 të KPRK-së nga dispozitivit te I-rë i aktakuzës ndërsa pjesën tjetër te aktakuzës respektivisht dispozitivin e II-të beri përmirësimin e saj, ne atë mënyrë te përshkruar si ne dispozitiv te këtij aktgjykimi dhe beri plotësimin e aktakuzës ne propozimin e dënimit plotësues nga neni 70 te KPRK-së “Urdhri për publikimin e aktgjykimeve”.

Andaj meqenëse se Prokurorja e shtetit u tërhoq nga ndjekja penale për shkak të veprës penale falsifikim i dokumenteve nga neni 398 par 1 të KPRK-së, gjykata mori aktvendim dhe hudhi pjesërisht aktakuzën dhe atë, për veprën penale nga dispozitivi i parë i aktakuzës, për shkak të veprës penale falsifikimi i dokumenteve nga neni 398 par1 të KPRK-së, ndërsa për veprën penale nga neni 403 par2 lidhur me par 1 lidhur me nenin 28 të KPRK-së, vazhdoj shqyrtimin fillestarë.

Pas leximit të aktakuzës te përmirësuar nga Prokurorja e Shtetit, i pandehuri nuk e kundërshtoj përmirësimin e aktakuzës nga ana e Prokurores se Shtetit dhe gjyqtari i vetëm gjykues, pasi që është bindur se i pandehuri e ka kuptuar aktakuzën e përmirësuar, i ka dhënë mundësi të pandehurit qe të deklarohet për pranimin ose mospranimin e fajësisë për veprën penale legalizimi i përmbajtjes së rreme te mbetur ne tentativë nga neni 403 par2 lidhur me par 1 lidhur me nenin 28 të KPRK-së, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë sipas aktakuzës se përmirësuar për veprën penale cila i vihet në barrë, i vetëdijshëm për pasojat e pranimit të fajësisë, ka shprehur pendimin për veprën e kryer dhe ka premtuar se në të ardhmen nuk do të përsëris vepra tjera penale.

Gjyqtari i vetëm gjykues, ka marrë mendimin nga Prokurores se Shtetit, ku prokurorja e shtetit është pajtuar me pranimin e fajësisë nga ana e të pandehurit nga se shihet së është i vullnetshëm dhe në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti iniciues i rastit i datës 20.04.2018, kopja e autorizimit PPN/I nr. 200/17 e datës 26.04.2018, kopja njoftuese e oficerit policor Enver Krasniqi #1270 e datës 08.05.2018, kopja e raportit informues me numër te referencës 06/1-01-129/18 e datës 23.04.2018, kopja e vërtetimet e datës 05.02.2018 me numër protokolli 44138/2018 dhe certifikatës e veteraneve te luftës ne emër te pandehurit S H e datës 26.04.2016, me numër protokolli L4/9738, vërtetimi tatimor dhe shkresat e tjera te bashkangjitura kallximi penal, deklarata e të pandehurit S H e dhënë ne stacionin policor ne Pejë me date 27.04.2018 si dhe ne Prokurorinë Themelore ne Pejë me date 25.05.2018, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me faktet e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit S H, qëndrojnë të gjitha elementet e veprës penale, legalizimi i përmbajtjes se rreme te mbetur ne tentativë nga neni 403 par. 2 lidhur me par 1 e lidhur me nenin 28 të KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës. Sa i parket fajësisë i pandehuri ishte i vetëdijshëm për veprën e kryer dhe atë e ka kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurin, gjykata mori sjelljen korrekte në gjykatë, pranimin e fajësisë, pendimin për veprën e kryer, si dhe premtimin e tij se ne të ardhmen nuk do te përsëris vepra tjera penale si dhe faktin se i njëjti me parë nuk ka qenë i dënuar për ndonjë vepër tjetër penale, ndërsa rrethana rënduese ndaj të pandehurit gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar në nenin 450 par 2 nenpar 2.6 të KPP-së, e obligoi të pandehurin në pagimin e paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të pandehurin që të paguaj shpenzimet e viktimave të krimit.

Konform nenit 62 dhe nenit 70 te KPRK-së, te pandehurit iu shqiptua dënimi plotësues.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

**P.nr.363/18, dt. 02.12.2019**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.